Diari Oficial de la Generalitat Valenciana


Sumari del DOGV 8527, del 11-04-2019 (2019/3121)

Informació pública del concurs Europan 15, en el qual participa la Generalitat Valenciana juntament amb l'Ajuntament d'Oliva.
-----------------------------------------------------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3121


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del concurs Europan 15, en el qual participa la Generalitat Valenciana juntament amb l'Ajuntament d'Oliva. [2019/3121]  
La Generalitat Valenciana juntament amb l'Ajuntament d'Oliva ha formalitzat la seua adhesió al Comité Nacional com a membre promotor per a participar en l'edició Europan 15. Amb la finalitat de propiciar la cooperació en el marc europeu, Europan és un concurs per a joves arquitectes i per a donar a conéixer les seues idees.  
L'Associació Europea i els comités nacionals es comprometen a arbitrar els mitjans amb els membres promotors, com també a involucrar els equips guardonats en alguna fase del procés de realització, mitjançant un procediment de contractació, pel qual el mateix concurs Europan, com a concurs de projecte amb intervenció de jurat, tinga els efectes previstos en la normativa reguladora de contractes del sector públic.  
De conformitat amb el Decret 1/2013, de 4 de gener, del Consell, i amb l'objectiu de difondre com a anunci el concurs esmentat, a fi de garantir la fase prèvia com a concurs d'idees amb intervenció de jurat d'acord amb la normativa reguladora de contractes del sector públic, cal publicar en el DOGV l'anunci de concurs d'Europan 15.  
  
Europan és una federació europea d'organitzacions nacionals que regeixen concursos d'arquitectura i, més tard, les realitzacions que es deriven de les decisions dels jurats. La convocatòria i la coordinació general del concurs en els diferents països europeus participants les realitza Europan, associació sense ànim de lucre amb seu a París i sotmesa a la normativa de l'ordenament jurídic francés. Dotze països, amb objectius comuns, llancen simultàniament aquests concursos d'idees, oberts, públics i anònims, al voltant del tema «Ciutats productives 2: recursos, mobilitat, equitat social».  
Europan 15 es dirigeix als joves arquitectes europeus, associats o no amb joves professionals d'altres disciplines. Tots els concursants, qualsevol que siga la seua professió, hauran de tindre menys de 40 anys el dia 28 de juliol de 2019, data límit de lliurament de les propostes.  
El Comité Nacional d'Europan/Espanya és l'òrgan que aprova i coordina els aspectes generals de l'organització de cada edició d'aquest. Està format pels membres que, voluntàriament i amb l'acord de la resta dels membres, hi assumeixen la seua participació, classificats en membres gestors, membres promotors, membres patrocinadors i membres associats. Són membres gestors el Ministeri de Foment, que presideix el Comité Nacional, i el Consell Superior dels Col·legis d'Arquitectes d'Espanya, l'entitat convocant d'Europan15/Espanya. Són membres promotors les administracions públiques que aporten sòls urbans a aquesta convocatòria.  
L'Associació Europea i els comités nacionals es comprometen a arbitrar els mitjans necessaris perquè els responsables de sòl a concurs, i/o els seus promotors, involucren els equips guardonats en alguna fase del procés de realització, a través de l'establiment del procediment de contractació, l'anunci de licitació de la qual ha sigut publicat:  
  
- En el DOUE de 14 de març de 2019 dins dels serveis d'arquitectura i serveis connexos 2019/S 892-330374 com a concurs de projectes amb procediment obert.  
- En el BOE de 21 de març de 2019 dins dels anuncis de contractació del sector públic per la Direcció General d'Arquitectura, Habitatge i Sòl com a concurs de projectes amb intervenció de jurat EUROPAN 15. Expedient: 155148001688.  
https://www.boe.es/boe/dias/2019/03/21/pdfs/boe-b-2019-12589.pdf  
Així mateix, els organitzadors es comprometen a divulgar els projectes guardonats tant a escala nacional com a escala europea per mitjà d'exposicions, trobades i publicacions.  
Segons la publicació esmentada en el BOE de 21 de març de 2019, el Comité Nacional d'Europan/Espanya participa en Europan 15 amb 7 emplaçaments situats a:  
- Vallbona. Barcelona.  
- Casar de Cáceres. Càceres.  
- Lasarte-Oria. Guipúscoa.  
- La Arboleda. Madrid.  
- Oliva. València.  
- Parc Bit. Palma.  
- Sant Climent de Llobregat. Barcelona.  
Des del 18 de març de 2019, es pot consultar la pàgina web europea d'Europan, www.europan-europe.eu, a través de la qual es formalitza la inscripció.  
Data límit de lliurament de les propostes: 28 de juliol de 2019.  
Anunci dels resultats: 2 de desembre de 2019.  
El concursant haurà d'efectuar un pagament de 100 - mitjançant pagament electrònic en concepte de quota d'inscripció. Els premis en metàl·lic són de 12.000 - per als primers premis i de 6.000 - per als segons premis.  
El Secretariat Europan/Espanya té la seu en el Consell Superior dels Col·legis d'Arquitectes d'Espanya, passeig de la Castellana, 12, 28363 Madrid. Tel. 778 770 682 (extensió 214).  
e-mail: ltnushw.skx@zrlsv.rhm/  
http://www.europan-esp.es/blog/  
http://www.europan-esp.es/blog/?p=3895  
  
València, 26 de març de 2019. El director general d'Habitatge, Rehabilitació i Regeneració Urbana: Rafael Briet Seguí.